Kranio-lentikulo-suturna displazija

**Kranio-lentikulo-suturna displazija** (**CLSD**, ili **Boyadjiev-Jabsov sindrom**) je neonatus/dojenačka bolest uzrokovana poremećajem u hromosomu14. To je autosomno recesivni poremećaj, što znači da dva recesivna gena moraju biti naslijeđena od roditelja (od svakog po jedan) kako bi se bolest manifestirala. Bolest uzrokuje značajno proširenje endoplazmatskog retikuluma u fibroblastomima osobe sa CLSD. Zbog rastezanja endoplazmatskog retikuluma, poremećen je eksport proteina (kao što je kolagen) iz ćelija.

Proizvodnja proteina SEC23A uključena je u put eksporta kolagena (COPII-put), ali misens mutacija uzrokuje i nedovoljnu proizvodnju SEC23A koji inhibira put, utičući na lučenje kolagena. Ovo smanjenje lučenja kolagena može dovesti do koštanih defekata koji su također karakteristični za bolest, kao što su skeletna displazija i nedovoljno okoštavanje. Smanjenje kolagena kod osoba zahvaćenih CLSD-om doprinosi nepravilnom formiranju kostiju, jer je kolagen glavni protein u vanćelijskom matriksu i doprinosi njegovoj pravilnoj mineralizaciji u kostima. Također se pretpostavlja da postoje i drugi defekti u genetičkom kodu osim SEC23A koji doprinose poremećaju.

## Znakovi i simptomi
Slijede simptomi karakteristični za osobe koje imaju ovaj poremećaj. Pogođeni mogu pokazivati neke, većinu ili sve ove simptome tokom svog života, iako simptomi mogu varirati kod svakog pacijenta.

* Abnormalna kosa (gruba, gusta, lomljiva)
* Lobanjska hipomineralizacija (mehka lobanja)
* Y-oblikovani katarakt do uzrasta  1–2 godine 
* Defekti skeleta
* Hipertelorizam (široko postavljene oči)
* Dismorfizmi lica
* Kasno zatvaranje fontanela
* Abnormalna akumulacija proteina u endoplazmatskom retikulumu
* Skolioza
* Široko čelo i nos
* Nedostatak, mali  ili nenormalan položaj zuba
* Loša kalcifikacija lobanje
* Ravna stopala
* Kašnjenje motornih funkcija

* Abnormalni pršljenovi
* Istaknuto čelo i obrve
* Visoki nosni most
* Kapilarni hemangiom
* Odloženo nicanje zuba
* Dugačak žlijeb gornje usne
* Velika usta
* Visoko lučno tvrdo nepce
* Uski bokovi i grudni koš
* Tanke usne
* Uska i nagnuta ramena
* Hiperpigmentacija
* Hipersavitljivi zglobovi

Početak bolesti je u neonatusom razvoju i djetinjstvu, a simptomi obično postaju očigledni ubrzo nakon rođenja.

## Patofiziologija
CLSD je uzrokovan misens tačkastom mutacijom u regiji 14q13–q21 hromosoma 14, gdje je aminokiselina fenilalanin pogrešno preveden i zamijenjen leucinom. Aminokiselinske sekvence su kodirane u DNK svake ćelije u organizmu, koja se transkribira u RNK, a zatim prevodi na jezik proteina u ribosomima (u ovom slučaju ribosom je vezan za endoplazmatski retikulum) koji proizvodi lanac aminokiselina koji čine protein. Ako sekvenca aminokiselina nije ispravna, neće stvoriti funkcionalni protein. Misens mutacija u CLSD uzrokuje inaktivaciju proteina SEC23A, koji je odgovoran za zatvaranje COPII-puta.
 , koji je pogođen u CLSD.]]

## Mehanizam
Glavna funkcija proteina SEC23A je da hidrolizira ili razgradi molekulu gvanozin-trifosfata (GTP) vezanog za protein SAR1A na početku COPII-puta.
Mutantni proteini i dalje održavaju određenu rezidualnu aktivnost, omogućavajući oslobađanje kolagena, ali i dalje formiraju ekstremno proširen endoplazmatski retikulum.

## Frekvencija
* Procjenjuje se da urođene mahane sa simptomima povezanim s CLSD u Sjedinjenim Američkim Državama pogađaju jednu od svakih 500 do 1.000 beba 
* Preporučeno je da se CLSD evaluira kod svih pacijenata sa kasnim zatvaranjem fontanela i hipertelorizmom
* Nedavni slučaj pronađen kod  kavkazoidmog muškarca sa naslijeđenom mutacijom SEC23 od oca u kombinaciji s drugom nepoznatom mutacijom koja dovodi do simptoma CLSD-a uprkos zdravom genu naslijeđenom od majke 

## Tekuća istraživanja
Koristeći prednosti prozirnog embriona zebrice, ovi organizmi su uzgajani s mutacijom SEC23A i promatrani zbog razvojnih problema. Ovo može dati naznaku simptoma koji se ne mogu uočiti u maternici čovjeka. Zapažanja uključuju:
* ekspresija u glavi u razvoju hrskavica
* ekspresija u svim glavnim neuroglavenim i viscerolobanjskim hrskavicama glave
* skapulokoracoidna kost i postkorakoidni natavcii grudnog peraja i distalnog ruba endoskeletnog diska
* skraćena ukupna dužina tijela

## Reference
## Vanjski linovi 
Kategorija:Geni na hromosomu 14
Kategorija:Rijetke bolesti
Kategorija:Autosomno recesivni poremećaji
Kategorija:Sindromi